LT Europos Sąjungos oficialusis leidinys L 20/1

KOMISIJOS REGLAMENTAS (ES) 2016/71

2016 m. sausio 26 d.

kuriuo dėl didžiausios leidžiamosios 1-metilciklopropeno, flonikamido, flutriafolo, indolilacto rūgšties, indolilbutano rūgšties, petoksamido, pirimikarbo, protiokonazolo ir teflubenzurono koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II, III ir V priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą, 18 straipsnio 1 dalies b punktą ir 49 straipsnio 2 dalį,

kadangi:

(1) Reglamento (EB) Nr. 396/2005 II priede ir III priedo B dalyje nustatyta didžiausia leidžiamoji 1-metilciklopropeno ir petoksamido liekanų koncentracija (toliau – DLK). Flonikamido, flutriafolo, pirimikarbo, protiokonazolo ir teflubenzurono DLK nustatyta to reglamento III priedo A dalyje. Indolilacto rūgšties ir indolilbutano rūgšties DLK Reglamente (EB) Nr. 396/2005 nenustatyta; kadangi šios veikliosios medžiagos neįtrauktos į to reglamento IV priedą, joms taikoma to reglamento 18 straipsnio 1 dalies b punkte nustatyta numatytoji vertė – 0,01 mg/kg;

(2) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Europos maisto saugos tarnyba (toliau – Tarnyba) pateikė pagrįstą nuomonę dėl nustatytos 1-metilciklopropeno DLK (2). Ji rekomendavo palikti esamą DLK;

(3) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės flonikamido DLK (3). Ji rekomendavo sumažinti bulvėms, kiaulių raumenims ir paukščių kiaušiniams nustatytą DLK. Kitų produktų atveju ji rekomendavo padidinti arba palikti nustatytą DLK. Tarnyba padarė išvadą, kad trūksta tam tikros informacijos apie citrusiniams vaisiams, vyšnioms, slyvoms, pomidorams, baklažanams, cukinijoms, moliūginių šeimos daržovėms (nevalgoma luobelė), rugiams, kviečiams ir apyniams nustatytą DLK ir kad rizikos valdytojai turi papildomai apsvarstyti šiuos atvejus. Kadangi rizikos vartotojams nėra, Reglamento (EB) Nr. 396/2005 II priede minėtiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad nėra informacijos apie abrikosams, miežiams ir avižoms nustatytą DLK ir kad rizikos valdytojai turi papildomai apsvarstyti šiuos atvejus. Todėl turėtų būti nustatyta tokia DLK, kuri atitiktų konkrečią nustatymo ribą arba numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(4) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės flutriafolo DLK (4). Ji rekomendavo sumažinti vyšnioms, paprastosioms trūkažolėms, žemės riešutams, miežių grūdams, rugių grūdams, kviečių grūdams ir cukriniams runkeliams (šaknims) nustatytą DLK. Kitų produktų atveju ji rekomendavo padidinti arba palikti nustatytą DLK. Ji padarė išvadą, kad trūksta tam tikros informacijos apie sėklavaisiams, vynuogėms vynui gaminti, braškėms ir žemuogėms, burokėliams, pomidorams, melionams, arbūzams, ryžių grūdams, kiaulių kepenims, galvijų kepenims, avių kepenims ir ožkų kepenims nustatytą DLK ir kad rizikos valdytojai turi papildomai apsvarstyti šiuos atvejus. Kadangi rizikos vartotojams nėra, Reglamento (EB) Nr. 396/2005 II priede minėtiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją; Tarnyba padarė išvadą, kad nėra informacijos apie saldiesiems kukurūzams, mangoldams, žirniams (šviežiems, be ankščių), lęšiams (šviežiems), vaistiniams smidrams, ankštiniams augalams (džiovintiems), grūdiniams kukurūzams ir avižų grūdams nustatytą DLK ir kad rizikos valdytojai turi papildomai apsvarstyti šiuos atvejus. Todėl turėtų būti nustatyta tokia DLK, kuri atitiktų konkrečią nustatymo ribą arba numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(5) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės indolilacto rūgšties DLK. Indolilacto rūgšties neįtraukimas į Tarybos direktyvos 91/414/EEB (5) I priedą numatytas Komisijos sprendime 2008/941/EB (6). Atsižvelgiant į tai, kad Sąjungoje indolilacto rūgšties naudoti nebeleidžiama ir nepranešta apie leidžiamus naudojimo atvejus trečiosiose šalyse, taip pat atsižvelgiant į gamtinėmis sąlygomis augaluose susidarančią indolilacto rūgšties koncentraciją, tikslinga nustatyti tokią DLK, kuri nėra mažesnė nei gamtinėmis sąlygomis susidaranti koncentracija, tačiau saugi vartotojui;

(6) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės indolilbutano rūgšties DLK. Atsižvelgiant į tai, kad Sąjungoje indolilbutano rūgštį naudoti leidžiama tik nemaistinėse kultūrose ir kad nepranešta apie leidžiamus naudojimo atvejus trečiosiose šalyse, taip pat atsižvelgiant į gamtinėmis sąlygomis augaluose susidarančią indolilbutano rūgšties koncentraciją, tikslinga nustatyti tokią DLK, kuri neviršytų gamtinėmis sąlygomis susidarančios koncentracijos, tačiau būtų saugi vartotojui;

(7) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės petoksamido DLK (7). Ji rekomendavo palikti esamą DLK;

(8) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės pirimikarbo DLK (8). Ji pasiūlė augalinių produktų, paukštienos ir paukščių kiaušinių atveju pakeisti liekanų apibrėžtį. Ji rekomendavo sumažinti migdolams, kaštainiams, lazdyno riešutams, graikiniams riešutams, šliandroms, lokvoms, braškėms ir žemuogėms, šeivamedžio uogoms, bulvėms, manijokams, valgomiesiems batatams, dioskorėjoms, bermudinėms marantoms, burokėliams, morkoms, salierams, valgomiesiems krienams, topinambams, pastarnokams, petražolės šaknims, ridikams, gelteklėms, griežčiams, ropėms, česnakams, svogūnams, pomidorams, paprikoms, baklažanams, valgomosioms ybiškėms, saldiesiems kukurūzams, gūžiniams kopūstams, salotoms, špinatams, daržiniams builiams, laiškiniams česnakams, salierų lapams, petražolėms, vaistiniams šalavijams, kvapiesiems rozmarinams, čiobreliams, bazilikui, kilniojo lauro lapams (laurams), vaistiniams kiečiams, žirniams (šviežiems, be ankščių), vaistiniams smidrams, paprastiesiems pankoliams, pupelėms (džiovintoms), lęšiams (džiovintiems), žirniams (džiovintiems), lubinams (džiovintiems), aguonų sėkloms, saulėgrąžų sėkloms, sėjamosioms judroms, miežių grūdams, grikių grūdams, grūdiniams kukurūzams, sorų grūdams, avižų grūdams, rugių grūdams, grūdiniams sorgams, kviečių grūdams, cukriniams runkeliams (šaknims), paprastosios trūkažolės šaknims, paukštienai (mėsai, riebalams ir kepenims) ir paukščių kiaušiniams nustatytą DLK. Kitų produktų atveju ji rekomendavo padidinti arba palikti nustatytą DLK. Ji padarė išvadą, kad trūksta tam tikros informacijos apie obuoliams, kriaušėms, svarainiams, vyšnioms, persikams, gervuogėms, raukšlėtosioms gervuogėms, avietėms, melionams, arbūzams, briuseliniams kopūstams, lapiniams kopūstams, salotinėms trūkažolėms, mangoldams, salotinėms cikorijoms, pupelėms (šviežioms, su ankštimis), žirniams (šviežiems, su ankštimis), dygiesiems artišokams, salierams, sėmenims, rapsų sėkloms, garstyčių sėkloms, agurkliams, žolelių užpilams (džiovintiems, iš žiedų, iš lapų ir iš šaknų) ir visiems gyvūniniams produktams, išskyrus paukštienos produktus ir paukščių kiaušinius, nustatytą DLK ir kad rizikos valdytojai turi papildomai apsvarstyti šiuos atvejus. Kadangi rizikos vartotojams nėra, Reglamento (EB) Nr. 396/2005 II priede minėtiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją; Tarnyba nurodė, kad trūksta informacijos, kuria remiantis būtų galima nustatyti valgomosioms vynuogėms ir vynuogėms vynui gaminti ir prieskoniams iš vaisių ir uogų taikytiną DLK, nėra nustatytos CXL ir kad rizikos valdytojai turi papildomai apsvarstyti šiuos atvejus. DLK šiuose produktuose turėtų būti nustatyto dydžio arba atitikti numatytąją DLK, remiantis Reglamento (EB) Nr. 396/2005 18 straipsnio 1 dalies b punktu; Tarnyba taip pat nurodė, kad trūksta informacijos, kuria remiantis būtų galima nustatyti kaliaropėms, pupelėms (šviežioms, be ankščių), lęšiams (šviežiems) ir prieskoniams (iš sėklų) taikytiną DLK. Vis dėlto yra nustatytos kodekso didžiausios leidžiamosios koncentracijos (CXL) vertės ir jos nekelia jokios rizikos vartotojams. Šiais atvejais DLK turėtų būti tokia pati kaip CXL; Tarnyba taip pat nurodė, kad dėl nustatytos žiedinių kopūstų, brokolinių kopūstų, kininių bastučių, lapinių kopūstų ir porų DLK gali kilti vartotojų apsaugos problemų. Šiems produktams taikytina DLK turėtų būti nustatyta pagal Tarnybos nustatytas vertes, kurios nustatomos atsižvelgiant į kodekso didžiausios leidžiamosios koncentracijos (CXL) vertes ir kurios, kaip nustatyta, nekelia rizikos vartotojams, arba pagal numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(9) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės protiokonazolo DLK (9). Ji pasiūlė ir augalinių, ir gyvūninių produktų atveju pakeisti liekanų apibrėžtį. Kitų produktų atveju ji rekomendavo padidinti arba palikti nustatytą DLK. Tarnyba padarė išvadą, kad trūksta tam tikros informacijos apie burokėliams, morkoms, valgomiesiems krienams, pastarnokams, petražolės šaknims, gelteklėms, griežčiams, ropėms, svogūnams, brokoliniams kopūstams, žiediniams kopūstams, briuseliniams kopūstams, gūžiniams kopūstams, porams, pupelėms (džiovintoms), lęšiams (džiovintiems), žirniams (džiovintiems), lubinams (džiovintiems), sėmenims, žemės riešutams, aguonų sėkloms, rapsų sėkloms, garstyčių sėkloms, sėjamosioms judroms, miežių grūdams, avižų grūdams, rugių grūdams, kviečių grūdams ir visiems gyvūniniams produktams nustatytą DLK ir kad rizikos valdytojai turi papildomai apsvarstyti šiuos atvejus. Kadangi rizikos vartotojams nėra, Reglamento (EB) Nr. 396/2005 II priede minėtiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba nurodė, kad dėl nustatytos protiokonazolo DLK cukriniuose runkeliuose gali kilti vartotojų apsaugos problemų. Todėl turėtų būti nustatyta tokia šio produkto DLK, kuri atitiktų konkrečią nustatymo ribą arba numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte. Vykdant protiokonazolo naudojimo svogūnėliams patvirtinimo procedūrą, pagal Reglamento (EB) Nr. 396/2005 6 straipsnio 1 dalį buvo pateikta paraiška pakeisti nustatytą dabartinę DLK. Taryba įvertino paraišką ir vertinimo ataskaitą ir savo pagrįstoje nuomonėje (10) rekomendavo padidinti dabartinę DLK. 2015 m. liepos 11 d. Maisto kodekso komisija patvirtino naują kodekso didžiausią leidžiamąją koncentraciją (CXL) spanguolėms, kukurūzams, bulvėms, sojų pupelėms (džiovintoms) ir cukriniams kukurūzams (11). Todėl ši CXL turėtų būti įtraukta į Reglamentą (EB) Nr. 396/2005 kaip DLK. Ši CXL yra saugi Sąjungos vartotojams (12);

(10) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės teflubenzurono DLK (13). Ji rekomendavo sumažinti slyvoms ir bulvėms nustatytą DLK. Kitų produktų atveju ji rekomendavo padidinti arba palikti nustatytą DLK. Ji padarė išvadą, kad trūksta tam tikros informacijos apie obuoliams, pomidorams, briuseliniams kopūstams, gūžiniams kopūstams ir visiems gyvūniniams produktams nustatytą DLK ir kad rizikos valdytojai turi papildomai apsvarstyti šiuos atvejus. Kadangi rizikos vartotojams nėra, Reglamento (EB) Nr. 396/2005 II priede minėtiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad trūksta tam tikros informacijos apie gūžiniams kopūstams nustatytą DLK ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede DLK turėtų būti nustatyta pagal CXL, kuri saugi Sąjungos vartotojams;

(11) augaliniams ir gyvūniniams produktams, kurių atveju neišduoti leidimai, nenustatytas leidžiamasis importo nuokrypis ar CXL, turėtų būti nustatyta tokia DLK, kuri atitiktų konkrečiąją nustatymo ribą arba numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(12) Komisija konsultavosi su Europos Sąjungos etaloninėmis pesticidų liekanų laboratorijomis dėl būtinybės pakoreguoti tam tikras nustatymo ribas. Šios laboratorijos padarė išvadą dėl kelių medžiagų, kad dėl su tam tikromis prekėmis susijusios technikos raidos reikia nustatyti konkrečias nustatymo ribas; remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(13) per Pasaulio prekybos organizaciją konsultuotasi dėl naujos DLK su Sąjungos prekybos partneriais ir į jų pastabas atsižvelgta;

(14) todėl Reglamentas (EB) Nr. 396/2005 turėtų būti atitinkamai iš dalies pakeistas;

(15) kad produktus būtų galima įprastai parduoti, perdirbti ir vartoti, šiame reglamente reikėtų numatyti pereinamojo laikotarpio priemones produktams, kurie buvo teisėtai pagaminti prieš pakeičiant DLK ir, remiantis turima informacija, atitinka aukšto vartotojų apsaugos lygio reikalavimus;

(16) prieš pradedant taikyti pakeistas DLK vertes turėtų būti numatytas tinkamas laikotarpis, kad valstybės narės ir suinteresuotosios šalys galėtų pasirengti vykdyti naujus reikalavimus dėl pakeistų DLK verčių;

(17) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II, III ir V priedai iš dalies keičiami pagal šio reglamento priedą.

2 straipsnis

Pateikiamame sąraše nurodomų veikliųjų medžiagų produktuose ir ant produktų atveju Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo teisėtai pagaminti iki 2016 m. rugpjūčio 16 d.

1) 1-metilciklopropenas, flonikamidas, flutriafolas, indolilacto rūgštis, indolilbutano rūgštis, petoksamidas ir teflubenzuronas: visiems produktams;

2) pirimikarbas: visiems produktams, išskyrus žiedinius kopūstus, brokolinius kopūstus, kininius bastučius, lapinius kopūstus ir porus;

3) protiokonazolas: visiems produktams, išskyrus cukrinius runkelius.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2016 m. rugpjūčio 16 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. sausio 26 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for 1-methylcyclopropene according to Article 12 of Regulation (EC) No 396/2005. EFSA Journal 2014;12(7):3746.

(3) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for flonicamid according to Article 12 of Regulation (EC) No 396/2005. EFSA Journal 2014;12(6):3740.

(4) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for flutriafol according to Article 12 of Regulation (EC) No 396/2005. EFSA Journal 2014;12(5):3687.

(5) 1991 m. liepos 15 d. Tarybos Direktyva 2008/941/EB dėl augalų apsaugos produktų pateikimo į rinką (OL L 230, 1991 8 19, p. 1).

(6) 2008 m. gruodžio 8 d. Komisijos sprendimas 2008/941/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra tų medžiagų, registracijos panaikinimo (OL L 335, 2008 12 13, p. 91).

(7) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for pethoxamid according to Article 12 of Regulation (EC) No 396/2005. EFSA Journal 2014;12(7):3749.

(8) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for pirimicarb according to Article 12 of Regulation (EC) No 396/2005. EFSA Journal 2014;12(5):3688.

(9) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for prothioconazole according to Article 12 of Regulation (EC) No 396/2005. EFSA Journal 2014;12(5):3689.

(10) EFSA (Europos maisto saugos tarnyba), 2015 m. Reasoned opinion on the modification of the existing maximum residue level (MRL) for prothioconazole in shallots. The EFSA Journal 2015;13(5):4105.

(11) Jungtinė FAO ir PSO maisto standartų programa, Maisto kodekso komisijos 38-osios sesijos ataskaita, Ženeva, Šveicarija, 2015 m. liepos 6–11 d. (http://www.codexalimentarius.org/meetings-reports/en/?sortingDate=012015).

(12) Mokslinė parama rengiant ES poziciją 46-ajame Pesticidų liekanų kodekso komiteto posėdyje. The EFSA Journal 2015;13(7):4208.

(13) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for teflubenzuron according to Article 12 of Regulation (EC) No 396/2005. EFSA Journal 2014;12(4):3664.